
Aquest samyutta únicament conté la fórmula estandarditzada dels 
jhanas o graus d'absorció meditativa, integrada amb una sèrie 
repetitiva de recitacions poètiques destinades als practicants. 



Gangapeyyalavagga - Sèrie repetitiva del riu Ganga 

{923-934} A Savatthi, mentre hi era el Benaurat va dir això: 

Germans, heus aquí, que existeixen els quatre jhanas o graus 
d'absorció meditativa. Quins són aquests quatre Jhanas ? 

Heus aquí, germans, aïllat dels plaers sensuals, aïllat dels perniciosos 
estats mentals turbulents, el practicant entra i roman en el primer 
jhana o grau d'absorció meditativa: L'entusiasme i el goig nascuts de 
l'aïllament, mesclat amb el pensament constant. En calmar-se el 
pensament constant, entra i roman en el segon jhana o grau d'absorció 
meditativa: L'entusiasme i el goig nascuts de la concentració, la 



unificació mental; alliberat del pensament constant, té la certesa 
interior. Amb la desaparició de l'entusiasme, roman en l'equanimitat, 
conscient i atent, físicament sensible en el goig; entra i roman en el 
tercer jhana o grau d'absorció meditativa, tal com els nobles éssers van 
descriure: Equànime i atent, té un estat gojós'. Amb l'abandó del plaer i 
el dolor -amb la prèvia desaparició de l'entusiasme i la tristesa- entra i 
roman en la cambra jhana o absorció meditativa: La puresa, 
l'equanimitat, l'atenció conscient ni plaer ni malestar. Aquests són els 
quatre jhanas o graus d'absorció meditativa. 

Germans, igual que el riu Ganga flueix cap a l'est, s'inclina cap a l'est i 
tomba cap a l'est, de la mateixa manera, el practicant que conrea i 
desenvolupa aquests quatre jhanas o graus d'absorció meditativa 
flueix, s'inclina i tomba cap al Nirvana. 

I com, germans, el practicant que conrea i desenvolupa aquests quatre 
jhanas flueix, s'inclina i tomba cap al Nirvana ? Heus aquí, germans, 
aïllat dels plaers sensuals, aïllat dels perniciosos estats mentals 
turbulents, el practicant entra i roman en el primer jhana... El segon 
jhana... La cambra jhana o graus d'absorció meditativa: La puresa, 
l'equanimitat, l'atenció conscient ni plaer ni malestar. Aquesta és la 
manera com el practicant que conrea i desenvolupa aquests quatre 
jhanas flueix, s'inclina i tomba cap al Nirvana. 


Sis en inclinar-se a l'est, 
i sis més en inclinar-se cap a l'oceà. 
Aquests dos sextets fan una dotzena, 
i així aquest apartat és recitat. 



Appamadavagga - Capítol de la diligència 


Tathagata, petjada, cim de teulada, 
arrels, duramen, gessamí, 
rei, lluna i sol, 
junt amb la tela, fan deu. 


Balacaraniyavagga - Capítol de les accions vigoroses 


Vigoroses, llavors i nobles éssers, 
l'arbre, el pot, l'espina, 
el cel i dos en els núvols, 
el vaixell, la casa d'hostes i el riu. 



Esanavagga - Capítol de la recerca 


Recerca, discriminacions, impureses, 
diferents existències, triple sofriment, 
esterilitat, taques i camps d'albergínies, 
sensacions, avidesa i desig. 


Oghavagga - Capítol de les inundacions 


Germans, existeixen cinc lligams majors. Quins són aquests cinc 
lligams? Desig per les formes, desig per allò sense forma, presumpció 
(orgull vanitós), preocupació i ignorància. Aquests són els cinc lligams 
majors. Els quatre jhanas o graus d'absorció meditativa, germans, han 
de ser desenvolupats gràcies a haver experimentat conscientment 
aquests cinc lligams majors, per tal de comprendre'ls plenament, per la 
seva completa destrucció i deixar-los anar. 

Quins són aquests quatre jhanas o graus d'absorció meditativa? Heus 
aquí, germans, aïllat dels plaers sensuals, aïllat dels perjudicials estats 
mentals turbulents, el practicant entra i roman en el primer jhana... el 
segon jhana... la cambra jhana: La puresa, l'equanimitat, l'atenció 
conscient ni plaer ni malestar. 

Aquests quatre jhanas o graus d'absorció meditativa han de ser 
desenvolupats pel coneixement directe d'aquests cinc lligams majors, 
pel seu ple enteniment, per a la seva completa destrucció i deixar-los 
anar". 



Inundacions, captivitat, diferents inclinacions, 
nusos i tendències subjacents, 
lligams de plaers sensuals, impediments, 
cúmuls, cadenes menors i majors. 


Que tots els éssers 
s'alliberin i siguin feliços! 

Font: Transcripció basada en la transmissió oral dels deixebles del Tathagata, 



uns 500 anys després de la seva mort. 


Observacions: El traductor ha començat i acabat la traducció del present text el 6 
de gener de 2016. Si voleu col·laborar, poseu-vos en contacte amb en Nilanan: 
dasnilanan@gmail.com. Gràcies. 

Pd.: Algunes paraules pali s'han passat al sànscrit donada la seva popularitat a 
occident: Sutres (Suttes), Dharma (Dhamma), Nirvana (Nibbana), Karma 
(Kamma)... En alguna ocasió, el traductor ha substituït la paraula "monjo” per 
germà, deixeble, aprenent o practicant, ja que a l'orient el coneixement espiritual, 
habitualment, es transmet directament de mestre a aprenent i a més, és menys 
restrictiu, donat que les ensenyances que es presenten aquí les practiquen tant 
monjos com laics de qualsevol sexe. 


Breu glossari pali 


Ahara: Menjar o alimentació. Tradicionalment, es distingeixen quatre 
tipus d'alimentació: (1) menjar material (kabalinkarahara); (2) el 
contacte (els òrgans sensorials que perceben els objectes: 
(phassahara); (3) la consciència (vinnanahara); i (4) la volició mental 
(manasancetanahara) 

Anapana: Respiració inspirada i exhalada. 

Anicca: No estable, transitori, no permanent. Una de les tres 
característiques de l'existència inherents a totes les coses 
condicionades: 1) no permanència (anicca); 2) sofriment (dukkha); 3) 
insubstancialitat, no jo (anatta). 

Arahant: Algú que ha abastat la santedat. L'estat més elevat. 



Asubha: Repulsiu. Desagradable. Allò que és descompon o podreix. 

Cha abhithanani: Els sis mals actes. Són i) matar a la mare, 2) matar 
al pare, 3) matar un Arahant, 4) ferir a un Buddha, 5) causar un 
cisma en la comunitat i 6) triar com a mestre a un no il·luminat. 

Dakkhim: Persona que veu, percep o sap. 

Dana: Caritat, donatiu, regal. 

Dhamma: Ensenyança, natura, veritat, moralitat, bona conducta. 
Dharma (sanskrit). 

Dhammika: Just. 

Dukkha: Sofriment, dolor. 

Jhana: Grau de concentració mental o d'absorció meditativa. 
Meditació en un tema o objecte religiós. 

Kamma: Acció, treball. Karma (sanskrit) 

Mara: Personificació de les temptacions, el dimoni temptador. 

Na, ni: No. 

Nirodha: La fi. La Noble Veritat de la fi del sofriment. 

Niketa, niketana: Casa, llar. 

Nikaya: grup, secta, classe, col·lecció. 

Nikkaddhita: Fet fora, expulsat. 

Nibbana: Lliure del desig, extinció de la cobdicia, l'odi i la ignorància, 
alliberació, estat joiós. Nirvana (sanskrit). 

Khandas: Els cinc cúmuls. Són la forma, la sensació, la percepció, les 
formacions mentals, la consciència. 

Samsara: Viatjar o fluir per diferents estats un cop i un altre. 
Transmigració. 



Samyutta: Recopilació. 

Samudayasacca: Segona Noble Veritat. La veritat de l'origen del 
patiment, que és causat per l'anhel, l'avidés i el desig. 

Sankara: Deixalla, brossa. 

Samadhi: Meditació, concentració de la ment. Estat de consciència 
meditatiu o contemplació. 

Siddhattha: Mostassa. Ésser que ha complert la seva tasca. Ésser 
semidiví. Mag. 

Siddhi: Guany, premi, consecució. 

Sila: Pedra. Natura. Conducta o pràctica moral. Codi moral. 

Shanga: Comunitat o grup de deixebles. 

Sutta: Col·lecció d'aforismes en forma de manual. Fil. 

Tathagata: Algú que ha abastat la il·luminació. 

Vipasanna: Veure molt clar. Meditació d'introspecció. 

Vivasana: Fi o la fi. Punt final. 

Viveka: Desaferrament. Retir. 

Yoni: Origen de l'existència, orgue sexual femení, coneixement. 



